
______                                                                              Anexa.2 la HCL nr. ........ /..........
  Nr._____  
CONTRACT cadru DE  ÎNCHIRIERE

Pentru teren intravilan situat în Baia Mare, str. Europa FN, în suprafaţă de 2717 mp, înscris în CF nr.135162, nr. cad.135162, aparţinând domeniului privat al Municipiului Baia Mare, în vederea unei parcări amenajate la sol menţinută până la implementarea obiectivului de investiţii – modernizarea Drumului de Centură Strada Europa – Varianta de ocolire a Municipiului Baia Mare 
În baza Hotararii Consiliului Local nr...................... şi a  Pocesului-verbal de licitaţie nr. .............. s-a încheiat prezentul contract de închiriere.
Între 

I.Părţile:
1. MUNICIPIUL BAIA-MARE cu sediul  în str. Gh. Şincai nr.37 - CUI : 3627692 , reprezentat prin dl. Ioan Doru Dăncuş -  Primarul Municipiului Baia Mare - în calitate de Locator    şi

2.  ............................................ cu sediul în Baia Mare str........................................, reprezentată prin............................................................... C.U.I.:..........................., înregistrată la .R.C. sub nr. ...... în calitate de Locatar......................................   

II. OBIECTUL  CONTRACTULUI

Îl  constituie:

Art.1. Închirierea terenului intravilan  situat în Baia Mare, str. Europa FN, în suprafaţă de 2717 mp, înscris în CF nr.135162 Baia Mare, nr. cad.135162, aparţinând domeniului privat al Municipiului Baia Mare, în vederea realizării unei parcări amenajate la sol menţinută până la implementarea obiectivului de investiţii – modernizarea Drumului de Centură Strada Europa – Varianta de ocolire a Municipiului Baia Mare.
Art.2. Predarea – primirea terenului închiriat este consemnată în procesul-verbal, anexa nr.1 la contract.

III. TERMENUL ÎNCHIRIERII
Art.3. Durata închirierii terenului este de 5 ani începând cu data semnării contractului de închiriere. Durata închirierii poate fi prelungită prin acordul părților, pentru o periodă egală cu durata iniţială a contractului de închiriere.
IV. PREŢUL
Art.4.Preţul închirierii datorat de locatar pentru folosirea terenului este de ... lei/an la data semnării acestui contract, care se indexează anual cu indicele inflaţiei comunicat de Direcţia Judeţeană de Statistică Maramureş. 
V. PLATA CHIRIEI

Art.5  Plata chiriei se face trimestrial până în ultima zi a fiecărui trimestru. Emiterea facturii de către locator se face până la data de 10 a ultimei luni din fiecare trimestru urmând ca aceasta să fie comunicată locatarului în cel mai scurt timp posibil.

  Art.6 Plata chiriei se face în contul locatorului nr. RO12TREZ43621A300530XXXX, deschis la       

   Trezoreria Baia Mare, beneficiar Municipiul Baia Mare, CUI: 3627692 sau la caseriile    

   Directiei Taxe şi Impozite, str Vasile Lucaciu nr.2, respectiv casieria situată pe str. Gheorghe Şincai nr. 37 a Municipiului Baia-Mare.
 Art.7 Neplata chiriei până la termenul prevăzut în contract atrage după sine aplicarea unei penalitaţi de 0,04 % pe zi de întârziere. Locatarul rămâne răspunzător de plata chiriei şi dacă abandonează terenul închiriat fără anunţarea prealabilă a locatorului.
 Art.8 Suma de 2800 lei  reprezentând  garanția de participare  la licitație se constituie  garanţie de bună execuţie a contractului, care se va restitui doar după încetarea acestuia şi predarea amplasamentului liber de construcţii, dacă nu a fost executată.
VI. DREPTURILE PĂRŢILOR
DREPTURILE  LOCATORULUI

 Art.9. Locatorul are dreptul:
(a) Locatorul are dreptul să inspecteze bunul închiriat, să verifice  modul în care este satisfăcut interesul public prin realizarea activităţii, verificând respectarea obligaţiilor asumate de locatar. 

(b) În cazul prelungirii duratei închirierii locatorul poate modifica chiria prin Hotărâre a Consiliului Local.   

(c) Locatorul are dreptul să modifice în mod unilateral partea reglementară a contractului de închiriere, din motive excepţionale legate de interesul naţional sau local.

(d) Locatorul are dreptul să rezilieze unilateral contractul în cazul în care locatarul nu respectă clauzele contractuale, cu suportarea de către locatar a consecinţelor prevăzute în caietul de sarcini şi / sau în contractul de închiriere.

(e) Locatorul are dreptul să emită pretenții asupra garanției de bună utilizare, în situatia în care locatarul produce daune spațiului precum și pentru acoperirea unor restanțe cu chiria sau alte sume datorate de către locatar în temeiul contractului de închiriere încheiat . Garanţia de bună utilizare se restituie în termen de 30 de zile de la eliberarea  terenului daca nu a fost utilizată de către locator pentru repararea daunelor produse de catre locatar sau acoperirea unor sume restante conform contractului.
f) să predea terenul închiriat în stare normală de folosinţă încheind proces-verbal în acest sens.

 DREPTURILE LOCATARULUI
(1) Locatarul are dreptul de a exploata în mod direct, pe riscul şi pe răspunderea sa, terenul care face obiectul contractului de închiriere.

(2) Locatarul are dreptul de a folosi terenul care face obiectul închirierii, potrivit naturii lui și obiectivelor stabilite de părți prin contractul de închiriere pentru funcţiuni prevăzute în Certificatul de urbanism nr.1771/12.12.2025  şi amplasarea de construcţii cu caracter exclusiv provizoriu.
VII.OBLIGAŢIILE PĂRŢILOR 

OBLIGAŢIILE LOCATORULUI

Art.10 Locatorul se obligă:
(a) Să întocmească şi să semneze contractul de închiriere în termen de 20 de zile calendaristice de la data realizării comunicarii prevazute la CAP.VIII alin.(23) din Caietul de sarcini.
(b) Să pună la dispoziţia locatarului terenul, pe bază de proces verbal de predare – primire  în maxim 10 (zece) zile lucrătoare de la data  încheierii contractului de închiriere.

(c) Să nu îl tulbure pe locatar în exerciţiul drepturilor rezultate din contractul de închiriere.

(d) Să emită facturile la termenele stabilite.

(e) Să efectueze lucrările care cad în sarcina proprietarului.

(f) Să sprijine locatarul în obţinerea Autorizaţiei de construire şi a celorlalte documente necesare desfăşurării activităţii.

OBLIGAŢIILE LOCATARULUI

Locatarul se obligă:
(1) Să utilizeze amplasamentul doar în vederea realizării unor amenajări cu caracter provizoriu admise conform reglementărilor urbanistice în vigoare.
(2) Să încheie contractul de închiriere și să achite preţul stabilit.

(3) Să solicite Autorizaţie de Construire în termen de maxim 120 de zile de la data semnării contractului de închiriere, pentru structura folosită.

(4) Să finalizeze lucrările de amplasare a structurii în termenul prevăzut în Autorizaţia de construire.
(5) Să respecte amplasamentul şi suprafaţa atribuită, perioada aprobată şi destinaţia pentru care i s-a închiriat terenul.  

(6) Să nu tulbure liniştea şi ordinea publică, să nu deterioreze mobilierul urban, construcţiile, sau zonele verzi din vecinătatea amplasamentului.

(7) Să întreţină curăţenia pe amplasament şi în zona din jur, sa deţină şi să utilizeze recipienţi speciali pentru  deşeuri. Se interzice depozitarea deşeurilor în zona publică ocupată, în perimetrul ei sau pe zonele verzi.

(8) La expirarea termenului, să predea amplasamentul curat, nedeteriorat şi fără sarcini.

(9) Să elibereze imediat si necondiţionat amplasamentul într-un termen de 30 de zile lucrătoare, în situaţia în care acesta este necesar realizării unor investiţii de interes public, aprobate în condiţiile legii. 

(10) Sub sancţiunea rezilierii contractului de închiriere, să nu subînchirieze locul adjudecat.

(11) Să răspundă material pentru orice pagubă cauzată de neîndeplinirea în totalitate şi la termen a clauzelor cuprinse în acordul de amplasare.

(12) Realizarea branşamentelor pentru gaz, electricitate, apă şi canalizare să se facă pe cheltuiala proprie a locatarului.

(13) Sarcinile privind protecţia mediului şi P.S.I. cad în sarcina chiriaşului pe întreaga perioadă.

 Art.11. Lucrările de amplasare structură, amenajare teren, asigurarea utilităţilor structurii, amenajare exterioară şi acces exclusiv la structură cad în sarcina locatarului.

VIII. ALTE OBLIGAŢII
 Art.12. Schimbarea destinaţiei, în tot sau în parte şi orice modificări ulterioare a suprafeţei de teren închiată se poate face numai cu aprobarea prealabilă a locatorului.  Orice modificare a clauzelor contractuale se va face prin încheierea unor acte adiţionale, cu acordul părţilor
 Art.13.Suma de 2800 lei  percepută la licitaţie,  se constituie ca garanţie de  bună execuţie și la dispoziția locatorului în vederea acoperirii eventualelor prejudicii ca urmare a neexecutării obligațiilor din contractul de închiriere. Suma nu se restituie în cazul în care locatarul renunţă în tot sau în parte la contractul de închiriere încheiat, pentru acţiuni sau inacţiuni datorate culpei sale.
Dupǎ expirarea sau încetarea contractului locatarul se obligǎ sa predea terenul cu proces-verbal locatorului, în aceiaşi stare în care l-a preluat la încheierea contractului, in caz  de neconformare,

eliberarea imobilului se  realizează pe cale administrativă,cheltuielile urmând să fie recuperate de la chiriaș. 

Art.14. Garanția  de bună executie  se restituie  în termen de 30 de zile de la încetarea contractului de închiriere după predarea terenului de către locatar, liber de construcţii.
IX. SUBÎNCHIRIEREA, CESIUNEA, ASOCIEREA

Art.15. a) Locatarului i se interzice:

· subînchirierea în totalitate a terenului  
· subînchirierea în parte a terenului  închiriat fara acordul expres al proprietarului
· cesiunea contractului de închiriere unui terţ fara acordul expres al proprietarului
X. MODIFICAREA ŞI ÎNCETAREA CONTRACTULUI DE ÎNCHIRIERE 
Art.16.

(1) Orice modificare a clauzelor contractuale se va face prin încheierea unor acte adiţionale, cu acordul părţilor. 

(2)  Contractul de închiriere încetează în următoarele situaţii:   

a) la expirarea duratei stabilite în contract, dacă părţile nu convin la prelungirea acestuia;  

 b) în cazul în care interesul naţional, local sau cerinţele urbanistice impun aceasta, prin denunţarea unilaterală de către locator, cu preaviz de 30 zile adresat locatarului de a elibera terenul; 

 c) prin acordul părţilor; 

 d) prin denunţarea unilaterală a contractului de catre locatar ca urmare a imposibilitatii exploatării bunului, cu un preaviz de 30 zile; 

e) alte situaţii expres prevăzute de lege;

Încetarea este efectivă la data stabilită pentru expirarea contractului sau de la data comunicată prin notificare. Pentru ocuparea terenului după această dată, locatorul va calcula despăgubiri ca taxă de folosință, în cuantumul chiriei, până la data predării efective a terenului prin proces verbal de predare-primire. 

(3) Denunţarea unilaterală a contractului poate fi făcută de către oricare dintre părţi.

Contractul se reziliază de plin drept, prin denunţare unilaterală de către locator, fără a mai fi necesară punerea în întârziere a locatarului şi fără intervenţia instanţei de judecată, în cazul în care locatarul se găseşte în vreuna din următoarele situaţii: 


a) a schimbat destinaţia bunului închiriat fără obţinerea acordului locatorului,


b) a subînchiriat în tot sau în parte spațiul fără obţinerea acordului locatorului; 


c) a cedat folosinţa terenului unor terţi: 


d) a folosit terenul împreună cu terţi ( prin subînchiriere, asociere pentru exploatare, etc.) fără acordul scris al locatorului terenului;  


e) nu şi-a îndeplinit obligaţiile de plată a chiriei, inclusiv penalitățile de întârziere aferente, timp de două trimestre consecutive. Această situaţie de încetare a contractului conduce la eliberarea terenului.

 f) în cazul nerespectării obligaţiilor contractuale de către locatar, prin reziliere unilaterală, cu plata unei despăgubiri în sarcina locatarului, fără a mai fi necesară punerea în întârziere a locatarului şi fără intervenţia instanţei de judecată;  

g) în cazul neobţinerii de către câștigătorul licitaţiei, din vina sa a  Autorizaţiei de construire în termen de maxim 60 zile de la semnarea contractului de închiriere, locatorul poate proceda la rezilierea unilaterală a contractului de închiriere. În această situaţie locatarul pierde garanția de participare, are obligația de a elibera terenul, iar acesta revine liber de sarcini, locatorului.

XI. “CLAUZE SPECIALE“, cu următoarele articole:

Art.17. Prin acordul de voinţă părţile contractante convin să definească înţelesul noţiunilor de “UZ” şi “NEUZ” în cadrul prezentului contract, după cum urmează:

a) “UZUL” - reprezintă folosirea (exploatarea) efectivă cu caracter de continuitate pe toată durata contractului, a terenului închiriat.

Prin caracter de continuitate, părţile înţeleg folosirea (exploatarea) terenului conform destinaţiei sale ori întreuperi ale folosinţei (exploatării) nu mai mari de 60 zile în cursul unui an calendaristic.

b ) “NEUZUL“ - reprezintă nefolosirea (neexploatarea) totală sau parţială a terenului conform destinaţiei sale ori întreruperi ale folosinţei (exploatarii) mai mari de 60 zile în cursul unui an calendaristic.

 Art.18. Nu constituie situaţii  de “neuz“ următoarele întreruperi în folosinţa (exploatarea) continuă a terenului:

a) concediul de odihnă al chiriaşului sau personalului acestuia de cel mult 30 zile într-un an calendaristic;

b) efectuarea unor lucrări de reamenajare, modernizare sau reparaţii de cel mult 60 zile într-un an calendaristic.

c) afectarea  terenului urmare a unor evenimente diferite ca “forţă majoră“ (incendii, cutremure, etc.)

Art.19.Neuzul de către chiriaş al terenului dă dreptul locatorului la rezilierea pe deplin drept a prezentului contract.Părţile contractante acceptă faptul că închirierea spaţiului are drept scop desfăşurarea de către chiriaş a unor activitaţi în beneficiul clientelei sale, care este parte a comunitaţii locale şi că aceste activitaţi trebuie să aibă caracter de continuitate.

 Art.20.  Situaţia de neuz se constată de către inspectorii de specialitate din cadrul structurii, împuterniciţi de către Direcţia  Patrimoniu – Serviciul Contracte Imobiliare,prin întocmirea unor procese – verbale de constatare.

XII. CLAUZE FINALE
 Art.21. Prevederile prezentului contract se completează cu reglementarile legilor în vigoare.

 Art.22. Modificarea clauzelor contractuale se face cu acordul părţilor contractante prin acte adiţionale.

 Art.23. Prevederile prezentului contract se modifică de drept prin efectul apariţiei noilor acte normative.

Art.24. Condiţiile contractului se negociază, dacă apar modificari în forma şi structura agenţilor economici faţa de actul juridic de înfiinţare.

Art 25. Contractul inceteaza, locatarul avand obligatia sa predea terenul liber de sarcini in termen de maxim 30 de zile de la primirea notificarii, daca acesta este necesar pentru realizarea unei investitii, reparatii sau alte lucrari de interes public aprobate conform legii.

Art.26.  Anexele fac parte integrantă din contract:
- Documentaţia de atribuire aprobată prin HCL nr. ............./2025

- Certificatul de Urbanism nr.1771/12.12.2025

- Extrasul CF nr. 135162 Baia Mare
Prezentul contract se încheie în 2 exemplare, 1 pentru locator şi 1 pentru locatar.

       LOCATOR



                                                                         LOCATAR                                                    

	
	


Anexa nr. 1 la contractul de închiriere Nr. ........….. / …...........….... 

PROCES-VERBAL DE PREDARE-PRIMIRE A TERENULUI

MUNICIPIUL BAIA MARE –reprezentat prin ..............................din partea unităţii contractante cu sediul în Baia-Mare, str. Gh. Şincai nr. 37 , în calitate de LOCATOR şi ............................................................. in                                                        calitate de LOCATAR, ,reprezentat de ............................................................................ în baza contractului de închiriere nr. _________ din ___________, am procedat primul la predarea şi secundul la primirea terenului situat în Baia Mare, str. Europa FN, în suprafaţă de 2717 mp, înscris în CF nr.135162, nr. cad.135162, aparţinând domeniului privat al Municipiului Baia Mare, în vederea realizării unei parcări amenajate la sol menţinută până la implementarea obiectivului de investiţii – modernizarea Drumului de Centură Strada Europa – Varianta de ocolire a Municipiului Baia Mare.
Drept pentru care am încheiat prezentul proces-verbal în 2 exemplare.

	Locator


	                                      Locatar




	
	



	
	




